— Асмалоўку можна разглядаць як самы першы спальны раён Менска, які быў забудаваны па тыпавых праектах. Гэтыя тыпавыя праекты з’яўляюцца дастаткова прафесійнымі. Дамы ў ім ствараюць выдатны камерны горадабудаўнічы ансамбль, дзе ёсць два кварталы жылой забудовы з неабходнай інфраструктурай. Гэта самадастатковы раён з добрай на той час архітэктурай, — адзначае старшыня Добраахвотнага таварыства аховы помнікаў і культуры Антон Астаповіч.